open-index/open-wikipedia-markdown huggingface dataset:
De Frikonservative

**De Frikonservative** var et konservativt politisk parti i Danmark. Partiet utøvde betydelig innflytelse i dansk politikk på begynnelsen av 1900-tallet, hadde gode forbindelser til de skiftende regjeringene i perioden 1899–1918, og satt ofte i en vippeposisjon i Landstinget. De Frikonservative var med på å muliggjøre systemskiftet i 1901.

I 1890-årene kom moderate høyremenn i Landstinget i økende uoverensstemmelse med sitt eget parti under Estrups ledelse. En fraksjon av åtte landstingsmenn under ledelse av Mogens Frijs kom til å bli kjent som «de otte» eller «de frikonservative». Landstingets behandling av Sehested-regjeringens skattereform i november 1900 ble den utløsende årsaken til at de frikonservative brøt med Højre for å danne «en uavhengig konservativ gruppe». Etter systemskiftet i 1901 opptok gruppen et mer systematisk samarbeid med venstreregjeringen. På Hotel Phønix i København den 4. desember 1902 konstituerte De Frikonservative seg formelt som et eget parti med Frijs som leder. Andre ledende skikkelser var Christian Michael Rottbøll, Frederik Hey, Tage Reedtz-Thott og Hans Nicolai Hansen. De Frikonservative bestod som et parti i Landstinget, men forsøkte aldri å danne noen gruppe i Folketinget eller noen velgerorganisasjon.

Etter forhandlinger med Højre og en fløy av det tidligere Moderate Venstre gikk De Frikonservative sammen med disse om å danne Det Konservative Folkeparti i 1915. Da Rottbøll ble ekskludert fra Det Konservative Folkeparti i 1917, ble De Frikonservative gjenopprettet av fem landstingsmenn og én folketingsmann. Denne partidannelsen ble av mindre betydning, ettersom Rottbøll var den eneste frikonservative som ble gjenvalgt til Landstinget året etter. Han satt der frem til 1920.

## Referanser
Marit Tveite Bystøl

**Marit Tveite Bystøl** (født 20. november 1981) er en norsk randonée-utøver fra Voss i Hordaland. 

Marit har vunnet Norgescupen i skialpinisme sammenlagt i år 2007, 2008, 2009 og 2010. I 2010 ble hun skandinavisk mester i randonée.

## Resultater
* 2007:
** 9.-plass European Championship of Skimountaineering Teamrace (sammen med Bodil Ryste)
* 2008:
** 4.-plass World Championship of Skimountaineering Stafett (sammen med Lene Pedersen, Ellen Blom og Ellen Blom)
** 5.-plass World Championship combination ranking
** 8.-plass World Championship teamrace (sammen med Lene Pedersen)
* 2009:
** 5.-plass European Championship of Skimountaineering Stafett (sammen med Bodil Ryste og Oddrun Brakstad Orset)
** 6.-plass European Championship Teamrace (sammen med Bodil Ryste)
** 10.-plass European Championship combination ranking
* 2010:
** 6.-plass World Championship of Skimountaineering Stafett (sammen med Oddrun Brakstad Orset og Malene Haurcøy)
** 7.-plass World Championship single race
** 8.-plass World Championship Teamrace (sammen med Oddrun Brakstad Orset)

### Pierra Menta
* 2010: 5.-plass sammen med Oddrun Brakstad Orset

## Referanser


## Eksterne lenker
* Marit Tveite Bystøl på *Skimountaineering.org*
Tajmuraz Mamsurov

**Tajmuraz Dzambekovitj Mamsurov** (russisk: Таймура́з Джамбе́кович Мамсу́ров, ossetisk: Мамсыраты Дзамбеджы фырт Таймураз; født 13. april 1954 i Beslan) var president i republikken Nord-Ossetia i Russland. Under hans styre ble forholdet til naborepublikken Ingusjetia verre. Mamsuro anklaget ingusjetiske myndigheter for å bevisst skape konflikter mellom de to republikkene, blant annet gjennom en «informasjonskrig». Han overtok etter Aleksandr Dzasokhov, som frivillig gikk av 31. mai 2005.

## Referanser
Bodo

**Bodo** (devanagari: बोडो) er et tibetoburmansk språk som snakkes av bodoene i det nordøstlige India og Nepal. Språket er et av de offisielle språkene i den indiske delstaten Assam, og et av de 22 offisielle språkene som er gitt konstitusjonell status i India.
Dogri

**Dogri** (devanagari: डोगरी, urdualfabetet: ڈوگرى), i Pakistan og Pakistansk Kashmir også kalt **pahari** (devanagari: पहाड़ी, urdualfabetet: پھاڑی), er et indoarisk språk som snakkes i Pakistan og India, hovedsakelig i regionen Jammu i Jammu og Kashmir, men også i det nordlige Punjab, Himachal Pradesh, andre deler av Kashmir og andre steder. Dogri snakkes av den etniske gruppen dogra, og den dogri-talende regionen kalles Duggar. Dogri klassifiseres som et medlem av den vestlige paharigruppe av språk. Dogri er et tonespråk, noe som er uvanlig for indoeuropeiske språk. Dette særpreget har det til felles med andre vestlige paharispråk og med panjabi.
Gaius Julius Civilis

**Gaius Julius Civilis** var leder for batavernes opprør mot romerne i år 69. Bataverne var en germansk stamme som holdt til i området rundt Rhinens utløp i det senere Nederland, i ytterkanten av Romerriket. Civilis var i slekt med den bataviske kongefamilien som en gang styrte regionen.

Civilis ble fengslet to ganger for opprør mot romerne, men begge ganger ble han benådet. Siste gang oppgis å være etter en falsk anklage fra romeren Fontio Capito. På grunn av denne anklagen ble Civilis og hans bror Julio Paulo ført til Roma. Broren ble henrettet av keiser Nero, men Civilis ble benådet og satt fri. Etter Neros fall i år 68 var han tilbake og ledet et opprør til støtte for Vespasian for å styrte den nyvalgte keiser Vitellius.

Bataverne var romernes allierte og ga dem militær støtte når det ble krevd, men de ble svært dårlig behandlet av lokale romerske guvernører og dette var hovedårsaken til opprøret. Mange stammer ble med på opprøret deriblant friserne. Den romerske flåten nær Rhinen ble angrepet og 24 skip kapret. To legioner under Mummius Lupercus ble beseiret ved  Castra Vetera (nær dagens Xanten). Flere romerske militære sluttet seg også til opprøret, deriblant generalene Julius Classicus og Julius Tutor. Opprøret spredte seg til hele Gallia og truet en periode hele det romerske herredømmet i Vest-Europa.

Borgerkrigen i 69 endte med at Vespasian seiret og den sittende keiser Vitellius ble henrettet. Vespasian beordret Civilis til å legge ned våpnene, noe Civilis nektet. Dette førte til at keiseren i 70 sendte general Quintus Petillius Cerialis som beseiret opprørerne og Civilis i slaget ved Augusta Treverorum (i dag den tyske byen Trier ved grensen mellom Tyskland og Belgia) og Casta Vetera. Civilis måtte da trekke seg tilbake til sitt opprinnelige territorium Batavia.

Gjennom fredsforhandlingene fikk bataverne visse fordeler og gjenvant et godt forhold til det romerske imperiet, men de måtte flytte sin hovedstad lengre sør til et område som var strategisk umulig å forsvare, og de måtte akseptere at en romersk legion var permanent stasjonert på deres territorium. Det er ingen historiske skrifter som tyder på at Civilis ble fengslet for noen av sine handlinger etter opprøret. Snarere tyder ting på det motsatte, for han fikk immunitet som en del av fredsforhandlingene.

## Referanser


## Litteratur
*
*Tacitus, Historiae
*Josephus, Bellum Judaicum
* «Bataverna» i ''Nordisk Familjebok'', 1904
*E. Meyer, *Der Freiheitskrieg der Bataver unter Civilis* (1856)
*Charles Merivale, *Hist. of the Romans under the Empire*, kap. 58.
*H. Schiller, *Geschichte der römischen Kaiserzeit*, bd 2, kap 2, § 54 (1883).
Ice on Fire

***Ice on Fire*** er det 19. studioalbumet av den britiske sangeren Elton John, utgitt i 1985. Det var hans 5. studioalbum på 5 år. Det var det første albumet siden *[[Blue Moves]]* fra 1976 som ble produsert av Gus Dudgeon. 

George Michael medvirker på to spor på albumet, «Nikita» og «Wrap Her Up». Dette var også de to første singlene fra albumet i Europa. «Nikita» ble nummer 1 i Tyskland, Nederland, Belgia, Portugal, Sveits, Irland, New Zealand, Zimbabwe og Sør-Afrika, nummer 3 i England og nummer 7 på Billboard Hot 100. «Wrap Her Up» er en duett mellom Elton John og George Michael. Singelen nådde 12. plass i England og 20. plass på Billboard Hot. 100. 

Albumet nådde 3. plass i England og 48. plass på Billboard Hot 100.

## Sporliste
Alle låter av Elton John på musikk og Bernie Taupin på tekster, unntatt der det er angitt.

#«This Town» – 3:56
#«Cry to Heaven» – 4:15
#«Soul Glove» – 3:31
#«Nikita» – 5:44
#«Too Young» – 5:13
#«Wrap Her Up» – 6:21 (Elton John, Davey Johnstone, Fred Mandel, Charlie Morgan, Bernie Taupin, Paul Westwood)
#«Satellite» – 4:37
#«Tell Me What the Papers Say» – 3:40
#«Candy by the Pound» – 3:56
#«Shoot Down the Moon» – 5:00

Noen CD-versjoner inneholder bonussporet «Act of War», en duett med Millie Jackson. Denne sangen er ikke inkludert på LP-utgivelsen.

## Musikere
*Elton John – vokal, piano, synthesizer
*Davey Johnstone – elektrisk gitar, bakgrunnsvokal
*Nik Kershaw – elektrisk gitar
*Fred Mandel – elektrisk gitar, keyboard, synthesizer
*Charlie Morgan – trommer
*Mel Gaynor – trommer
*Dave Mattacks – trommer
*Frank Ricotti – perkusjon
*Paul Westwood – bass
*David Paton – bass
*Pino Palladino – bass
*John Deacon – bass
*Deon Estus – bass
*Kiki Dee – bakgrunnsvokal
*George Michael – bakgrunnsvokal
*Pete Thomas – saksofon
*David Bitelli – saksofon
*Rick Taylor – trombone
*Paul Spong – trompet

## Referanser


## Eksterne lenker
* ''Ice on Fire'' på Allmusic
Use Me (band)

**Use Me** er et norsk pop-punk/powerpop band fra Moss og Tønsberg. Bandet ble startet på Øreåsen i Rygge av vokalist, gitarist og låtskriver Jim André Bergsted i 2005. Deres debutalbum, A Little Romantic, ble utgitt av Universal Music Group januar 2011. Use Me ble kåret til vinnere av Spirit og Gramos demokonkurranse i 2009, og deltok i Melodi Grand Prix 2011.

## 2010-2011: A Little Romantic
Use Mes debutalbum A Little Romantic ble innspilt i Åmål i Sverige i 2010 med produsent Eric Höjdén fra bandet Kid Down. 24. desember 2010 signerte bandet platekontrakt med Universal Music Group, som lanserte A Little Romantic 24. januar 2011. Use Me opptrådte ved flere anledninger på TV og radio i 2011, inkludert God morgen Norge, Popsalongen på P3, Melodi Grand Prix, og NRK Østfold med sin sang «You’ve Got A Friend» i forbindelse med valget.

## Medlemmer
* Jim André Bergsted – vokal, gitar (2005-nå)
* Michael Markussen – gitar, vokal (2008-nå)
* Vetle Paulsen – bass, vokal (2010-nå)
* Petter Gravningsmyhr – trommer (2008-nå)

## Tidligere medlemmer
* Martin Thomassen – piano, keyboard (2010–2011)
* Erik Hu – bass (2005–2009)
* Oskar Aardalen – trommer (2005–2008)
* Sebastian Hasle Enghaug – gitar (2007–2008)

## Diskografi
;Studioalbum

## Referanser
Porsgrunds Porselænsfabriks Ærespris

**Porsgrunds Porselænsfabriks Ærespris** er en pris som deles ut av Norges idrettsforbund og olympiske og paralympiske komite til kvinnelige idrettsutøvere. Ingen kan tildeles prisen mer enn én gang. Finner Idrettsstyret at ingen kvinnelig idrettsutøver har tilfredsstillet de fordringer som anses påkrevet for å oppnå Æresprisen, deles den ikke ut.

Per 2026 har prisen ikke blitt utdelt siden 2012, da prisen for idrettsåret 2011 gikk til langrennsløperen Therese Johaug.

## Statuttene
Statuttene for tildeling av æresprisen er som følger:

## Prisvinnere

## Galleri

File:Grete Waitz (NYC Marathon, 2010) 2.jpg|Grete WaitzNew York 2010Vinner av prisen for 1974
File:Wereldkampioenschappen schaatsen junioren allround in Assen Bjorg Eva Jensen (N, Bestanddeelnr 930-6402.jpg|Bjørg Eva JensenAssen 1980Vinner av prisen for 1980
File:Hanne Staff WOC 2010.jpg|Hanne Staff2010Vinner av prisen for 1998
File:Liv_Grete_Poiree.jpg|Liv Grete Skjelbreid PoiréeTorino 2006Vinner av prisen for 2000
File:Kari Traa.jpg|Kari TraaBjerkreim 2008Vinner av prisen for 2001
File:Gunn-Rita Dahle La Bresse 2012 02.jpg|Gunn-Rita Dahle FlesjåLa Bresse 2012Vinner av prisen for 2002
File:Siren_Sundby_2004.png|Siren SundbyAthen 2004Vinner av prisen for 2003
File:Marit Bjoergen.jpg|Marit BjørgenOtepää, Estland 2006Vinner av prisen 2005
File:Suzann Pettersen (Team Norway).jpg|Suzann PettersenVinner av prisen for 2007
File:Therese Johaug by Sławek.jpg|Therese JohaugVinner av prisen for 2011


## Se også
* Porsgrunds Porselænsfabrik

## Referanser




## Kilder
* 
* 

## Eksterne lenker
*
Ulla Adlerfelt

**Ulrika Sofia Adlerfelt** (født *[[Sparre af Sundby]]* 21. juli 1736 i Stockholm, død 1. august 1765 i Malmö) var en svensk kunstner. Hun var medlem av den daværende kunstakademiet.

Adlerfelt var datter av greve Axel Sparre af Sundby og Augusta Thörnflycht. Hun giftet seg i 1762 med friherre Carl Adlerfelt. Hun var elev av Gustaf Lundberg samt tegnet og malte med olje.

## Se også
* Charlotta Cedercreutz
* Fredrika Eleonora von Düben

## Referanser


## Kilder
* *Svenskt konstnärslexikon*. Redaktører Johnny Roosval og Gösta Lilja. Malmö: Allhems Förlag 1952.   
* https://runeberg.org/nfba/0100.html
Medfødt ufølsomhet for smerte

**Medfødt ufølsomhet for smerte** (**CIP**, fra eng. «congenital insensitivity to pain») er en sjelden sykdom som resulterer i at en person ikke føler, og har aldri følt, fysisk smerte. Det må ikke forveksles med lammelse. 

De fleste pasienter med denne sykdommen kan likevel til en viss grad føle ting og merke det om noen tar på dem. Noen kan i tillegg kjenne temperaturer og avgjøre om det er varmt eller kaldt. 

Barn med denne tilstanden får veldig ofte skader i og rundt munnhulen fordi de biter seg selv i leppene og tunga. De er også svært utsatte for benbrudd. Det har i tillegg blitt rapportert om barn med CIP som har fått hornhinneskader som et resultat av et eller flere fremmedlegemer i øyet, som barnet ikke reagerer på. 
Et lite barn med CIP som ikke er blitt gammel nok til å kunne kommunisere ordentlig, er i spesielt stor fare og må observeres svært nøye. 

Det er noen tilfeller hvor tilstanden er forårsaket av økt produksjon av endorfiner i hjernen, og da kan Nalokson brukes som behandling, men generelt fungerer ikke denne behandlingen.  

I noen tilfeller kan denne lidelsen være i natrium-kanalen SCN9A (NaV1.7). Pasienter med slike mutasjoner er av natur ufølsomme for smerte og mangel på andre nevropater. Det er tre mutasjoner i SCN9A: W897X, som ligger i P-loop av domenet 2, I767X, som ligger i S2 segmentet av domenet 2, og S459X, som ligger regionen mellom domener 1 og 2. Dette resulterer i et avkortet ikke-fungerende protein. NaV1.7-kanaler er uttrykt i høye konsentrasjoner i nociceptive neurons av dorsal root ryggmargen. Ettersom disse kanalene trolig er involvert i dannelsen og utbredelsen av aksjonspotensialer i slike nevroner, er det forventet at et tap av funksjon i mutasjon SCN9A vil føre til opphevet nociceptive smerter.

Spedalskhet er en smittsom sykdom som kan føre til progressive ødeleggelse av nerver og i noen tilfeller forveksles med CIP. Sykdommen kan også overføres til den smittedes avkom.
Hugo Zuhr

**Hugo G Zuhr** (født 25. mars 1895 i Tammela, Tavastehus län, Finland, død 1971) var en svensk kunstmaler.

Familien flyttet til Stockholm I 1900. Zuhr reiste  til Paris i1918 og studerte under André Lhote. Fra 1962 til 1970 bodde Zuhr i Vik på Österlen. Sitt siste leveår var han bosatt i Stockholm.

Zuhr var landskapsmaler av klassisk snitt, med sterke impulser fra det franske maleriet. Han ble innvalgt i Kungliga Akademien för de fria konsterna i 1940 og var fra 1950 til 1960 professor i maleri ved Kungliga Konsthögskolan.

## Referanser
Do (forvaltningsenhet)

**Do** (hangul: 도, hanja: 道) viser til en del av det øverste administrative forvaltningsnivået i Sør-Korea.

Sør-Korea har åtte provinser eller «do»: Gyeonggi, Gangwon, Nord-Chungcheong, Sør-Chungcheong, Nord-Jeolla, Sør-Jeolla, Nord-Gyeongsang og Sør-Gyeongsang. For å beskrive provinsenes status legges stavelsen «-do» til bak navnet på provinsen (for eksempel «Gyeonggi-do»).

Provinsene er igjen inndelt i byer «Si» (byer) og «Gun» (fylker). «Si» og «Gun» er videre inndelt i «Eup» og «Myeon» for henholdsvis urbane og landlige områder.

Sammen med «do» består det øverste forvaltningsnivået også av «teukbyeolsi» (spesialby) og «gwangyeoksi» (metropoler eller storbyer) og «teukbyeoljachido» (spesiell selvstyrt provins).
Gwangyeoksi

**Gwangyeoksi** (hangul: , hanja: ) betyr «metropol» eller «storby» og er sammen med «teukbyeolsi» (spesialby), «do» (provins) og «teukbyeoljachido» (spesiell selvstyrt provins) den primære administrative inndelingen i Sør-Korea.

Sør-Korea har seks metropoler: Busan, Daegu, Incheon, Gwangju, Daejeon og Ulsan. Gwangju og Daejeon er deretter inndelt i «gu», mens de øvrige byene er både oppdelt i de mer urbane «Gu» og i mindre urbane områder «gun». «Gu» er igjen er inndelt i «dong».
Filmåret 2011

**Filmåret 2011** er spesielt bemerket med at det ble utgitt det største antallet oppfølgere i et enkelt år, 28 filmer.

## Mest innbringende filmer
Følgende filmer var de mest innbringende filmene som ble først utgitt i USA i løpet av 2011, og er sortert etter totalomsetningen til filmene på verdensbasis.

### Norske filmpremierer

## Filmutgivelser i 2011

## Døde

## Filmpriser
* Den 84. Oscar-utdelingen
* Den 37. People's Choice Awards
* Den 68. Golden Globe-utdelingen
* Den 17. Screen Actors Guild Awards
* Den 64. BAFTA-utdelingen
* Den 31. Razzie-utdelingen
* Den 68. filmfestivalen i Venezia
* Amandaprisen 2011

## Referanser
Bohnsdorf

**Bohnsdorf** [] er en ortsteil i bydelen Treptow-Köpenick i Berlin. Området Bohnsdorf grenser i nord til Altgleinicke, i øst til Grünau og i sør til kommunen (Gemeinde) Schönefeld i Brandenburg. En mindre del av Schönefeld lufthavn strekker seg inn i Bohnsdorf.

Området ble første gang nevnt i 1375 under navnet *Benistorp*. I Bohnsdorf finnes boligkvarteret Gartenstadt Falkenberg. Dette ble i 2008 ble oppført på UNESCOs liste over verdens kulturarv, som en del av Modernistiske boligområder i Berlin.

## Eksterne lenker
*
Charlottenburg-Nord

**Charlottenburg-Nord** er et område (ortsteil) i Charlottenburg-Wilmersdorf, en av Berlins bydeler. Området består hovedsakelig av boligområder og småhager. 

I Charlottenburg-Nord ligger Grosssiedlung Siemensstadt som fra 2008 er på UNESCOs liste over verdens kulturarv. Ortsteilen inneholder videre boligområdet Paul-Hertz-Siedlung, Jungfernheide folkepark og Plötzenseefengselet.

## Eksterne lenker
*
Teukbyeolsi

**Teukbyeolsi** (hangul: , hanja: ) betyr «spesialby» og er sammen med «Gwangyeoksi» (metropol eller storby), «do» (provins) og «Teukbyeoljachido» (spesiell selvstyrt provins) den primære administrative inndelingen i Sør-Korea.

Sør-Korea har bare en spesialby, og det er hovedstaden Seoul. Seoul er inndelt i «gu» (distrikt), som igjen er inndelt i «dong».
Ra-ta-ta (det blir krig)

«**Ra-Ta-Ta (Det Blir Krig)**» er en coverlåt med humortrioen Prima Vera, opprinnelig utgitt 12. oktober 1981 på albumet *[[Den 5te]]*. Sangen ble innspilt 24.-27. august 1981 i Roger Arnhoff Studio i Oslo. Lava var musikere.

Originalen heter «Pata Pata» og ble utgitt i USA i 1967 med den sørafrikanske kvinnelige artisten Miriam Makeba. Singlen nådde 12.-plass på Billboard Hot 100 samme år. Originalens språk er Xhosa og «Pata Pata» betyr «touch touch» på engelsk. Sangen er kreditert Jordan «Jerry» Ragovoy og Miriam Makeba. Ragovoy sto også bak «Time Is On My Side» som blant annet ble spilt inn av The Rolling Stones (Ragovey brukte pseudonymet Norman Meade på sistnevnte sang).

Den norske teksten til Prima Vera er et spark til massemedias måte å blåse opp frykten for eventuelle pandemier/kriger og skape mer frykt enn nødvendig. I første del av 1980-årene florerte spesielt temaet med faren for atomkrig med stor styrke i massemedia, og Prima Vera syntes det ble for mye og svarte med humor. Tom Mathisen synger mens Jahn Teigen sørger for falsett harmonistemme samt «det blir krig»-strofene i refrengene. I studio var det Mathisen som sang de dystre «ra-ta-ta» strofene. Da de mimet etter sangen på videoen *Uten en rød tråd*, tok Herodes Falsk seg av «ra-ta-ta» mimingen. 

## Andre utgivelser
**[[Absolute Prima Vera]]* &ndash; (utgitt januar 1994)
**[[The Prima Vera Show]]* &ndash; (utgitt juni 1999 – konsertversjon)
**[[Det beste fra Prima Vera]]* &ndash; (utgitt 20. juni 2016)

## Referanser
Kroppsvisitasjon

**Kroppsvisitasjon** betyr visitasjon på kroppen. Kroppsvisitasjon er en utvortes undersøkelse av kropp, klær, osv. Kroppsvisitasjon deles inn i identitetsvisitasjon, sikkerhetsvisitasjon og arrestantvisitasjon. Visitasjon av en person er en ytre besiktigelse eller undersøkelse for å avdekke gjenstander som er anbrakt utenpå en persons kropp, som er gjemt i klærne eller som befinner seg hos personen i dennes umiddelbare nærhet. Det skal foreligge saklig grunn for at politiet skal kunne visitere en person

Visitasjonsbegrepet dekker ikke undersøkelse ut over en utvortes iakttagelse av personens legeme. Mer inngående undersøkelse kalles **kroppsundersøkelse**. Kroppsundersøkelse omfatter bl. a. blodprøve og undersøkelse av endetarm og vagina. Kroppsundersøkelse kan som hovedregel bare skje etter samtykke fra den mistenkte eller etter kjennelse av en domstol.

## Identitetsvisitasjon
Etter politiloven § 10 første ledd kan politiet foreta visitasjon for å bringe en persons identitet på det rene hvis vedkommende nekter å oppgi navn, fødselsdato, fødselsår, stiling og bopel når politiet ber om det, eller ved grunn til mistanke om at den oppgitte identiteten er falsk. Det kan også foretas visitasjon for å fastslå identiteten til syke, tilskadekomne eller andre som er eller må antas å være ute av stand til å ta vare på seg selv.

## Sikkerhetsvisitasjon
Etter politiloven § 10 andre ledd kan politiet visitere personer som fjernes, anholdes eller innbringes for å søke etter våpen eller andre farlige gjenstander.

## Arrestantvisitasjon
Etter politiinstruksen § 9-3 har politiet plikt til å visitere alle personer som skal settes i arrest.

## Referanser
Meknassy

**Meknassy** eller **Maknassy** (arabisk: المكناسي) er en by i provinsen Sidi Bou Zid i Tunisia, 120 kilometer vest for Sfax. Meknassy har 13&nbsp;742 innbyggere (2004).

Byen er internasjonalt kjent for avl av araberhester.
Sieglitzer Berg

**Sieglitzer Berg** er en del av Parkanleggene i Dessau-Wörlitz som ble oppført i opplysningstiden med byggherre Leopold III av Anhalt-Dessau (1740–1817).

Etter 1777 anla fyrst Franz en *Waldpark (norsk: skogpark)* ved en elvesving i Elben, ca 3 kilometer vest for den gamle fiskerlandsbyen Vockerode.  Parken ligger på et flomsikkert sted (sandbanke) og omfatter ca 250 dekar. Ved etableringen lå parken nesten helt inntil Elben og ble beskrevet som *ordnet villnis*. Parkarkitekturen tok sterkt hensyn til den naturlig skogen og inkluderer også småarkitektur.

## ''Solitüde''
*Solitüde* var en liten klassisistisk bygning i formen av et romersk tempel. Bygningen tjente som badested for fyrstene. Det varme vannet gikk til badet gjennom et rørsystem fra den nærliggende kjøkkebygningen. Gjenreisingen av badet ble markert 4. desember 2010 og bygningen støttes av Rotary Club i Dessau-Rosslau.


Fil:Dessau,Sieglitzer Berg,Solitüde,2004.jpg| I forfalt og ødelagt tilstand
Fil:Dessau,Sieglitzer Berg,Solitüde,2009.jpg| I gjenoppbygget tilstand
Fil:Dessau,Sieglitzer Berg,Solitüde,2011.jpg| Solitüde 2011


## Kjøkkenbygningen
Denne ble oppført som et næringsbygg av Friedrich Wilhelm von Erdmannsdorff 1777–1784 og fikk form som et romersk gravsted (ruiner).

## Portanleggene
Kunstnerisk utformete porter markerer inngangen til skogparken.

Fil:Sieglitzer Berg,Neugotisches Burgtor.jpg|Nygotisk borgport
Fil:Sieglitzer Berg,Klassizistisches Tor (Vockeroder Tor).jpg|Klassisistisk port (*Vockeroder Tor*)
Fil:Sieglitzer Berg,Kupenwall Tor ( Dessauer Tor).jpg|*Kupenwall Tor (Dessauer Tor)*
Reg Strikes Back

***Reg Strikes Back*** er det 21. studioalbumet av den britiske sangeren Elton John, utgitt i 1988. Tittelen refererer til Elton Johns opprinnelige fornavn; Reginald.

Dette er det første studioalbumet som ble innspilt og utgitt etter Elton Johns strupekirurgi året før. 

Omslaget til albumet inneholder flere kostymer og tilbehør fra Elton Johns garderobe.

Dette er det siste albumet som inneholder bidrag fra Dee Murray før han døde i 1992.

Albumet nådde 16. plass på Billboard Hot 200 og 18. plass i England.

«I Don't Wanna Go On With You Like That» ble gitt ut som første single fra albumet og nådde 2. plass på Billboard Hot 100. «A Word in Spanish» ble gitt ut som andre single og nådde 19. plass på Billboard Hot 100.

## Sporliste
Alle låter med musikk av Elton John og tekster av Bernie Taupin, unntatt hvor annet er notert.

#«Town of Plenty» – 3:38
#«A Word in Spanish» – 4:37
#«Mona Lisas and Mad Hatters (Part Two)» – 4:12
#«I Don't Wanna Go On With You Like That» – 4:33
#«Japanese Hands» – 4:38
#«Goodbye Marlon Brando» – 3:28
#«The Camera Never Lies» – 4:34
#«Heavy Traffic» – 3:26 (Elton John, Bernie Taupin, Davey Johnstone)
#«Poor Cow» – 3:48
#«Since God Invented Girls» – 4:38

## Musikere
*Elton John – keyboards, vokal, bakgrunnsvokal
*Fred Mandel – synthesizer
*Davey Johnstone – gitar, bakgrunnsvokal
*Pete Townshend – gitar
*David Paton – bass
*Charlie Morgan – trommer
*Ray Cooper – tamburin, maracas
*Freddie Hubbard – trompet, flygelhorn
*Dee Murray – bakgrunnsvokal
*Nigel Olsson – bakgrunnsvokal

## Referanser


## Eksterne lenker
*
(H)Ode til Bob

«**(H)Ode til Bob**» er en sang med humortrioen Prima Vera, opprinnelig utgitt 12. oktober 1981 på musikkalbumet *[[Den 5te]].* Sangen ble innspilt 24. -27. august 1981 i Roger Arnhoff studio i Oslo. Lava var musikere.

Sangen ligner i spredte sekvenser på «Just Like a Woman» med Bob Dylan, og den ble først utgitt på dobbelt-albumet Blonde On Blonde i 1966. Tom Mathisen parodierer Dylans sangstemme og hans glissando stemmebruk. Jahn Teigen bidrar med to tøysete falsett-korstemmer i refrengene. Akustisk gitar, tamburin og munnspill ble brukt i kompet. Ideen til teksten ble til etter at Herodes Falsk og Tom Mathisen leste et VG-oppslag om Bob Dylan sommeren 1981.

«(H)Ode til Bob» ble også utgitt i juni 1999 på *[[The Prima Vera Show]]* (bonus-CD).

## Referanser
Skedsmo skolekorps

**Skedsmo skolekorps** er et skolekorps for skolene rundt Skedsmokorset. Skedsmo skolekorps består av drilltropp med hovedtropp, juniortropp og aspiranttropp, og korpset med sitt hovedkorps, juniorkorps og aspirantkorps.

Skolene som korpset sogner til er:
* Asak skole
* Brånås skole
* Sten-Tærud skole
* Tæruddalen skole
* Vardeåsen Nærmiljøsenter
* Åsenhagen skole

## Historie
Skedsmo Guttemusikk ble stiftet 24. august 1949 og bestod den gang av 14–15 gutter fra femte klasse. I 1964 fikk jenter også lov å spille i korpset og de byttet navn til Skedsmo Skolekorps og holdt til på Sten-Tærud skole. Korpset hadde også medlemmer fra Asak skole. Skedsmo Skolekorps fikk i 1965 som første skolekorps i Norge, egen drilltropp.

Åsenhagen skolekorps ble stiftet 8. juni 1971.

Skedsmo og Åsenhagen skolekorps var to selvstendige organisasjoner frem til 1999. Skedsmo og Åsenhagen skolekorps ble da fusjonert til et korps med Skedsmo og Åsenhagen skolekorps som navn. I 2000 ble navnet på korpset endret til Skedsmo skolekorps.

I 2012 ble det vedtatt en organisasjonsmodell der Skedsmo skolekorps er morselskapet og Skedsmo skolemusikk og Skedsmo drill er datterselskaper.

## Eksterne lenker
*
Richard Årlin

**Carl Richard Georgson Årlin** (født 31. desember 1945 i Malmö) er en svensk grafiker og kunstner. Han er sønn av skuespilleren Georg Årlin.

Årlin produserer papir og egne typer til sine egne skrifttyper, trykker og binder bøker som han selv både har skrevet og illustrert. Han driver aktiviteten i firmaet Stigbergets Stamp och Press i Stockholm.

## Referanser


## Eksterne lenker
* Richard Årlin  hos myfonts.com (engelsk)
Vanguard

**Vanguard** (engelsk for fortropp/framtrygd) kan referere til:

* Vanguard (synthesizer), synthesizer
* Vanguard-klassen, britisk atomubåtklasse
* Vanguard TV3, amerikansk satellitt
* Vanguard 1, også kjent som Vanguard TV4, amerikansk satellitt
* Vanguard University of Southern California, et privat, kristent universitet i USA 
* Vanguard (amerikansk plateselskap)
* HMS «Vanguard» (1909), britisk slagskip

## Se også
* The Vanguards, et norsk band
* Avant-garde, fortropp/framtrygd
Kobbvågen

**Kobbvågen** er et sted med store forekomster av gabbro, beliggende helt vest i Vesterålen. Man kjenner ikke til så store forekomster av dette geologiske materialet noe annet sted i Vesterålen, og i dag drives forekomstene i regi av Kobbvågen Knuseverk AS.

Statens vegvesen etablerte knuseverk og asfaltverk i Kobbvågen alt i 1989, for å sikre grus og alfaltmasse til Vesterålen. Vegvesenet avviklet produksjon i Kobbvågen 12 år senere. Da flyttet Vegvesenet til Lødingen Vestbygd. Årsaken var blant annet at man fikk en bedre geografisk plassering, mer sentralt om man skulle forsyne nordre Nordland og søndre Troms. 

Men det var mer gabbro i Kobbvågen, og i 2001 ble Kobbvågen Knuseverk AS etablert. Målet var nå å produsere i større skala for salg i hele Nord-Norge. Knuseverket har egen utskipingskai. I dag (2011) sysselsetter knuseverket fem mann og har kapasitet til å produsere 250&nbsp;000 tonn i året.

## Eksterne lenker
* Hjemmesiden til Kobbvågen Knuseverk AS (Besøkt 16. januar 2011)
Vast

**Vast** er et amerikansk romfartsselskap med hovedkontor i Long Beach.  Selskapet ble grunnlagt av  i 2021.

En målsetning for Vast er å etablere en romstasjon med kunstig gravitasjon i bane rundt jorden.

## Referanser


## Eksterne lenker
*
Paul Norris

**Paul Norris** (født 26. april 1914 fra Greenville i Ohio, død 5. november 2007 i Oceanside i Calofornia) var en amerikansk tegneserietegner. Han er best kjent som skaperen av superhelten Aquaman (med Mort Weisinger) og som tegner av science fiction-avisserien *Brick Bradford* (på norsk kjent som *Tom Trick*) fra 1952 til 1987. Norris har også arbeidet med serier som *Sandman*, *Captain Compass*, *Jungle Jim* og *[[Tarzan]]*.

## Referanser


## Eksterne lenker
*
Lo Kuo-Chong

**Lo Kuo-Chong** (født 16. september 1965), taiwansk baseballspiller som deltok i de olympiske leker 1992 i Barcelona.
 
Lo vant en olympisk sølvmedalje i baseball under Sommer-OL 1992 i Barcelona. Han var med laget som representerte Kinesisk Taipei og kom på andreplass i den første olympiske baseballturneringen bak Cuba. Kinesisk Taipei tapte finalen mot Cuba med 1-11.

## OL-medaljer
*  1992  Barcelona -  Sølv i baseball  Kinesisk Taipei

## Referanser


## Eksterne lenker
*
Paje (Tanzania)

**Paje** er en landsby på østkysten av øya Unguja, som er en del av Zanzibar i føderasjonen Tanzania. Den ligger mellom landsbyene Bwejuu i nord og Jambiani i sør.

Innbyggerne livnærer seg primært av fiskeri, men i senere år har også turisme og kultivering av rødalger vokst frem. Det ligger mange hoteller langs Pajes strand (*Paje Beach*).
Paje

**Paje** kan referere til:

* Paje (Botswana), landsby i distriktet Central i Botswana
* Paje (Tanzania), landsby på østkysten av øya Unguja, som er en del av Zanzibar i føderasjonen Tanzania
Aleksander Foosnæs

**Aleksander Foosnæs** (født 5. juni 1994) er en norsk fotballspiller som fra den 13. juli 2022 er klubbløs.

Foosnæs spilte tidligere på midtbanen, men ble i tiden i Rosenborg Ballklubs junioravdeling omskolert til venstreback.

Foosnæs ble tatt opp i Ranheim Fotballs A-stall fra egen juniorstall vinteren 2011 ved at han signerte en amatørkontrakt med klubben. Amatørkontrakten innebar at han kunne spille opptil tre kamper for Ranheim sesongen 2011.

Foosnæs har ved flere anledninger hospitert i Rosenborg Ballklubs junioravdeling, og ble i desember 2012 klar for junioravdelinga. Etter sesongen 2013 gikk han tilbake til Ranheim.

Aleksander er tippoldebarnet til tidligere statsråd og stortingsrepresentant Hans Konrad Foosnæs (Venstre).

## Referanser


## Eksterne lenker
*
Lenvik (Evenes)

** Lenvik i Evenes** er ei bygd 3-7 km sørøst for kommunesenteret Bogen i Evenes kommune i Ofoten. Europavei 10 går gjennom bygda.

## Samisk bygd
Bygda Lenvikmark har tradisjonelt hatt mange samiske innbyggere, og Just Qvigstad tok med ord fra Lenvik i  *Just Qvigstad lappiske ordbok fra Ibestad, Lenvik og Ofoten*, som var et håndskrevet manuskript, men som i 2009 ble gitt ut av forlaget Skániid girjie.

## Referanser
Shinichi Sato

**Shinichi Sato** (født 7. august 1965) er en japansk baseballspiller som deltok i De olympiske leker i 1992 i Barcelona.

Sato vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.

## OL-medaljer
*  1992  Barcelona -  Bronse i baseball  Japan

## Referanser


## Eksterne lenker
*
Lars Barfoed

**Lars Barfoed** (født 1957) er en dansk kommunikasjonsdirektør og tidligere politiker. Han var medlem av Folketinget fra 2001 til 2015, leder i Det Konservative Folkeparti fra 2011 til 2014 og minister i flere av Anders Fogh Rasmussens og Lars Løkke Rasmussens regjeringer.

## Liv og virke
Han vokste opp i Rødovre som sønn av kaptein og skipsinspektør Erik Barfoed og kontorassistent Tove Leffers. Faren tok navnet Barfoed fra sin mormors slekt. Lars Barfoeds tippoldefar var overrettssakfører Theodor Cæsar Emil Barfoed.

Lars Barfoed meldte seg inn i Konservativ Ungdom som 17-åring og ble regnet til partiets urban-konservative fløy.

Han utdannet seg jurist til ved Københavns Universitet. Han var kommunepolitiker i Rødovre og ansatt i sekretariatet for den konservative folketingsgruppen før han gikk til lederstillinger i varehandelens organisasjoner.

Han var direktør i bankenes interesseorganisasjon Finansrådet fra 1994 til 2001, da han ble valgt inn i Folketinget fra Frederiksborg amtskrets, som representant for Det Konservative Folkeparti. Han ble partiets finans- og næringspolitiske talsmann.

I 2005 ble Barfoed utnevnt til familie- og forbrukerminister, men gikk av i 2006 etter at matvarekontrollen ikke kunne gjennomføre sine pålagte årlige kontroller av alle virksomheter, og en kritisk rapport fra riksrevisjonen om hans egen redegjørelse for saken overfor Folketinget. Han var senere transportminister fra 2008 til 2010 og justisminister fra 2010 til 2011.

Barfoed var lenge ansett som et mulig lederemne for de konservative. Da Lene Espersen gikk av som leder tidlig i 2011, ønsket hun Barfoed som sin etterfølger. Høsten 2014 trådte Barfoed selv til side for partiets populære borgermester Søren Pape Poulsen. Barfoed ble ikke gjenvalgt til Folketinget i 2015 og trakk seg tilbake fra politikken. Han meldte seg ut av Det Konservative Folkeparti i 2023.

Etter tiden i Folketinget har Barfoed vært assosiert partner i kommunikasjonsbyrået Communiqué, senere partner og direktør i Primetime. I 2017 ble han styreformann i det statlige nettselskapet Energinet.

Han er gift med tidligere folketingsmedlem Helle Sjelle og bor på Frederiksberg. Han har tre barn fra et tidligere ekteskap.

Lars Barfoed er kommandør av Dannebrogordenen fra 2006.

## Referanser


## Eksterne lenker
* 
* 
*
Abeid Amani Karume internasjonale lufthavn

**Abeid Amani Karume internasjonale lufthavn** , tidligere kalt **Kisauni lufthavn** og **Zanzibar internasjonale lufthavn** er den eneste flyplassen på øya Unguja, som med Pemba-øyene danner Zanzibar, en del av Tanzania. Lufthavna ligger rundt 6&nbsp;km sør for Steinbyen på Zanzibar. Flyplassen er døgnåpen og inneholder en kantine og flere kiosker. Flyplassen bytta navn i 2010 til ære for Zanzibars første president, Abeid Amani Karume.

Flyplassen har daglige flyvninger til store østafrikanske flyplasser som Kilimanjaro, Nairobi, Arusha, Mombasa og Dar-es-Salaam, av blant annet Air Tanzania, Kenya Airways og Precision Air.

South African Airlines flyr mellom Zanzibar og Johannesburg to ganger ukentlig, og Air Uganda flyr mellom Zanzibar og Entebbe to ganger ukentlig. Noen charterselskaper flyr også direkte til Zanzibar.

Flyplassen har én rullebane på 2462×45 med baneretning 18/36, og ligger 16&nbsp;moh.

## Flyselskaper og destinasjoner

## Eksterne lenker
* 
* Zanzibar International Airport
Åtte dagers uke

**«Åtte dagers uke»** er en coverlåt med den norske humortrioen Prima Vera, opprinnelig utgitt 20. september 1977 som åpningsspor på debutalbumet *[[Prima Vera (album)|Prima Vera]]*. Jonas Fjeld Band spilte inn kompet 19. august 1977. Vokal ble lagt på 20.-21. august 1977.

Originalen heter «Eight Days A Week» og tilhører The Beatles. Tittelen i seg selv var noe som var en dekkende beskrivelse av The Beatles sin daværende hverdag da originalen kom ut i 1964 på albumet *[[Beatles For Sale]]*. Gruppens medlemmer John Lennon og Paul McCartney skrev både tekst og melodi. Tekstens jeg i originalen beskriver en mann som er forelska i en jente og har henne i tankene åtte dager i uka.

Prima Vera tok for seg selve tittelen og lagde en tekst som passet synet til en arbeidsnarkoman vedrørende hvor ofte man bør jobbe og følgelig hvor lite tid man bør avsette til fritid. Jahn Teigen synger, og noen ganger gjør han det tostemt.

Trioen parodierte The Beatles i Flimra (sendt 24. mai 1977) med en annen innspilling av sangen. I parodien satt Thor Greni bak trommene mens Teigen, Herodes Falsk og Tom Mathisen var i forgrunnen og mimet med hver sine instrumenter.

## Andre utgivelser
**[[Best of Ebba|The Best of Ebba]]* (utgitt 15. januar 1981)
**[[Prima Vera Show]]* (utgitt juni 1999 på bonus-CD)

## Referanser
Liste over Danmarks matvareministre

**Liste over Danmarks matvareministre**. Fødevareministeriet ble opprettet i 1996 ved en sammenslåing av Landbrugsministeriet og Fiskeriministeriet, som også periodevis hadde vært under samme ledelse.

## Referanser


## Se også
*Liste over Danmarks landbruksministre
*Liste over Danmarks fiskeriministre
Liste over flyplasser i Tanzania

Dette er ei **liste over [[flyplass]]er i [[Tanzania]]** sortert etter sted.

## Flyplasser

## Se også
* Transport i Tanzania

## Kilder
* 
*  – inkluderer IATA-koder
* Great Circle Mapper: Airports in Tanzania – IATA- og ICAO-koder
Gaugeteori

**Gaugeteori** i fysikk er en type kvantefeltteori hvor virkninga er invariant under enhver posisjonsavhengig Lie-gruppetransformasjon.

Begrepet gauge i gaugeteori sikter til overflødige frihetsgrader i lagrangefunksjonen som ikke er direkte observerbare. For en generell lokal gaugetransformasjon vil feltene i lagrangefunksjonen transformere ikke-trivielt. Lagrangefunksjonen inkluderer gaugefelter, hvis transformasjonsegenskaper er bestemt av kravet om at virkninga skal være invariant. Til enhver Lie-gruppe har man et sett med tilhørende generatorer. For hver generator har teorien et vektorfelt, kalt et gaugefelt. For en kvantisert gaugeteori kalles eksitasjoner av gaugefeltene for gaugebosoner.
Eugen Felle

**Eugen Felle** (født 4. september 1869 i Isny im Allgäu, død 31. mars 1934) var en tysk postkortmaler. Han laget en rekke postkortmalerier som idag er samleobjekter. Karakteristisk var hans bilder fra forrige århundreskifte, laget i fugleperspektiv og som ofte viste et vidt panorama.

Felle studerte fra 1888 skulptur ved Akademie der Bildenden Künste München og gikk over til maleri etter diplomeksamen. Fra 1895 var han ansatt som illustrator ved Kösel-Verlag, men grunnla snart sitt eget postkortforlag.

Hans postkort ble signert bl.a. med *„E. Felle“*, *„Felle/Isny“*, *„Atelier E. Felle, Isny“*.

Han var far til maleren Walter Felle.

## Eksterne lenker
*
Juan Manrique

**Juan Manrique García** (født 26. august 1967 i Matanzas), cubansk baseballspiller som deltok i de olympiske leker 1996 i Atlanta og 2000 i Sydney.

Manrique ble olympisk mester i baseball under sommer-OL 1996 i Atlanta. Han var med på det cubanske laget som vant den olympiske baseballturneringen foran Japan og USA. Cuba vant finalen mot Japan med 13-9.  
    
Fire år senere, under OL 2000 i Sydney vant han en sølvmedalje i baseball. Cuba tapte finalen til USA med 0-4.

## OL-medaljer
*  1996  Atlanta -  **Gull** i baseball  Cuba
*  2000  Sydney -  Sølv i baseball  Cuba

## Eksterne lenker
*
Kilimanjaro internasjonale lufthavn

**Kilimanjaro internasjonale lufthavn**  er Tanzanias andre internasjonale lufthavn (hovedlufthavna er Julius Nyerere internasjonale lufthavn i Dar-es-Salaam). Den betjener Kilimanjaro (region)-området, deriblant Arusha og Moshi, samt turistindustrien i området som er basert på fjellet Kilimanjaro, Arusha nasjonalpark, Ngorongoro naturvernområde og Serengeti nasjonalpark. Flyplassen beskriver seg som «inngangen til Afrikas villmarksarv».

Mange turister drar også fra Kilimanjaro internasjonale lufthavn til nasjonalparker i Kenya, til indiahavskysten og øyer som Zanzibar, og til Victoriasjøen, noe som reflekteres i flyrutene til og fra flyplassen.

Til tross for at det er en liten flyplass kan den ta imot fly på størrelse med Boeing 747. Flyplassen betjente  passasjerer i 2004.

## Flyselskaper og destinasjoner

## Eksterne lenker
*
Christoph Franz

**Christoph Franz** (født  2. mai 1960 i Frankfurt am Main) er en tysk direktør og styreleder i flyselskapet Lufthansa. Han tiltrådte stillingen 1. januar 2011. 
Franz studerte ved det tekniske universitet i Darmstadt og tok eksamen i bedrifts- og samfunnsøkonomi. Han ble ansatt i Lufthansa i 1990 men har i mellomtiden også vært ansatt i Deutsche Bahn. Fra 2004 var han direktør for Swiss International Air Lines og ble side nestleder i styret samme sted.

## Referanser
Iron Man

**Iron Man** og **Ironman** kan vise til:

* Iron Man (superhelt)
** Iron Man (film), film med superhelten fra 2008
** Iron Man 2, film med superhelten fra 2010
** Iron Man 3, film med superhelten fra 2013

* Iron Man (1931), film fra 1931

* *The Iron Man: A Children's Story in Five Nights*, en science fiction-roman 1968 av Ted Hughes

* «Iron Man», sang av Black Sabbath på albumet *[[Paranoid (album)|Paranoid]]* (1970)

* Ironman, triatlonkonkurranse
** Ironman 2017
** Ironman 2019
** Ironman 2022
Svunnen tid

**«Svunnen tid»** er en coverlåt med den norske humortrioen Prima Vera, opprinnelig utgitt 1. desember 1978 på albumet ''Brakara''. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere.

Originalen heter «Sunny Afternoon» og var en hit med The Kinks i 1966. Gruppens frontfigur, Ray Davies, skrev og sang låten. Tekstens jeg i originalteksten er en rik engelskmann som føler seg flådd av de engelske skattemyndigheter, mens kjæresten hans (som bare var ute etter pengene), har stukket avgårde med bilen hans. Hans eneste store glede er å drikke iskald øl på en solskinns ettermiddag. 

Tekstens jeg i Prima Veras versjon er en mann som ser tilbake på sin ungdomstid og finner det vanskelig for å omstille seg til en nåtid. Vokalist på «Svunnen tid» er Jahn Teigen. Kommentar i hefte som fulgte med albumcoveret: «Det var en gang en gen-rasjon som fant sei sjæl. De blæi så happy at dem satte sæ rett ne' og bare digga det dem hadde finni. Etter å ha sitti ti år me' beina i kors fant dem ut at det var no' dem hadde mista. Det var'em sjæl!» Denne kommentaren blir illustrert med tekstens jeg som sitter på en benk i en park, mens hans gamle kjæreste går forbi ham med sin nye partner.

Sangen ble også utgitt oktober 2001 på DVD *Prima Vera (a)live* hvor «Svunnen tid» var inkludert i konsert-medleyen «Rest of the Best» mot slutten av showet. Studio-versjonen var også med på relanseringen av *Brakara* i august 2001.

## Referanser
Frøya kulturskole

**Frøya kulturskole** er en kommunal skole med opplæring innen musikk, dans og visuelle fag. Skolen ble etablert i 1988 under navnet *Frøya musikkskole*. 
  
## Historikk

### 1988-1998
Frøya musikkskole ble vedtatt etablert av Frøya kommunestyre som en kommunalt virksomhet. Undervisning startet høsten 1988, med tilbud i piano, orgel, trekkspill, sang og musikkbarnehage.

I 1989 ble det gjort avtale med de lokale kor og korps om kjøp av dirigenttjenester.

I løpet av perioden ble det etablert tilbud i tegning.

I 1997 ble det startet opp et rockeverksted i samarbeid med ungdomsklubben «Rorbua».

I løpet av perioden ble tilbudet i undervisningen utvidet til å omfavne mange instrumentgrupper. Sang, piano, orgel, trekkspill, messinginstrumenter, klarinett, fløyte, blokkfløyte, panfløyte, saksofon, gitar, bass-gitar, trommer og  kirkeorgel.

### 1998-1999
Det ble gjort forsøk på å ansette  en rektor til skoleåret, men det mislyktes å gjøre det. De mest engasjerte lærerne fortsatte med sine elever. På tross av dette opplevde musikkskolen en nedtur med sviktende elevpåmelding.

### 1999-idag
Det lyktes Frøya kommune å engasjere en rektor til høsten 1999. I tillegg ble det for første gang ansatt en musikklærer i 100% stilling. I løpet av de to første årene lyktes det musikkskolen å registrere over 200 elever i musikkskolen. 

I denne perioden ble undervisningstilbudet utvidet med tilbud på fiolin, dans og digitale medier. I tillegg samarbeidet musikkskolen med korps, kor, grunnskole, videregående skole, helsevesen og ungdomsklubben.

I løpet av disse årene skiftet Frøya musikkskole navnet, først til Frøya musikk og kulturskole, og senere til Frøya kulturskole.

## Aktivitet
Frøya kulturskole har som mål å være et ressurssenter for kulturlivet i Frøya kommune, i tråd med rammeplan for kulturskolen. Frøya kulturskole deler sin aktivitet i følgende seksjoner:

### Musikkundervisning
Kulturskolens hovedvirksomhet er å drive med individuell undervisning på sang eller på et instrument. Skolen tilbyr idag undervisning i sang, piano, orgel, trekkspill, kornett/trompet, eufonium, trombone, trommer, ukulele, gitar, el-gitar, og bass-gitar.

### Visuelle fag
Frøya kulturskole har undervisningstilbud i tegning og digitale medier.

### Dans
Frøya kommune har ikke pr dato egen dansepedagog, men de leier ressurser fra nabokommunen, Hitra, slik at tilbudet kan opprettholdes.

### Lydstudio
Frøya kulturskole har bygd opp et lydstudio som brukes i sin egen undervisning såvell som et tilbud til kulturlivet ellers.

### UKM
Frøya kulturskole er en sentral del av gjennomføringen av det lokale UKM mønstringen.

## Rektorer ved Frøya kulturskole

## Eksterne lenker
* Skolens nettsted
Avisåret 2001

**Avisåret 2001** er en oversikt over etableringer, nedleggelser, hendelser, prisvinnere og personer med tilknytning til aviser i 2001.

## Hendelser

## Etableringer
*Breidablikk kulturavis grunnlegges. Breidablikk er en gratis kulturavis utgitt på Røros.
*Stimuli etableres. Stimuli er en gratisavis som utgis i Kristiansand.
*Tachles oppstod i 2001 gjennom en sammenslåing av Jüdische Rundschau og Israelitische Wochenblatt. Den er en tyskspråklig sveitsisk jødisk ukeavis. 

## Nedleggelser

## Priser
*Den store journalistprisen: Harald Stanghelle, Dagbladet
*Pulitzerprisen for avislederskriving:  hos **
*SKUP-prisen
**, *[[VG]]*, for UDI-skandalene. 
**,  og , *[[Dagens Næringsliv]]*, for Sertifikat-saken.
*Årets avistegning: Inger Giskeødegård, Sunnmørsposten
*Årets lokalavis: Steinkjer-Avisa

## Dødsfall


Fil:Katharine_Graham_927-9432_(cropped_retouched).jpg|Katharine Graham(1917–2001)
Fil:Knut_Th_Gleditch.JPG|Knut Th. Gleditsch(1938–2001)


## Referanser
Erika Lagerbielke

**Erika Lagerbielke** (født 5. januar 1960) er en svensk designer. Lagerbielke er kanskje mest kjent for de glass-serier som hun har produsert i samarbeide med Orrefors glasbruk: Intermezzo, Merlot og Difference.

Den 30. mai 2010 overleverte statsminister Fredrik Reinfeldt svenske folkets lysningsgave til kronprinsesse Victoria og hennes gemal, i form av et glasservise som Lagerbielke hadde designet på bestilling av Sveriges regjering og riksdag.

## Priser (utvalg)
* 2010 – Prins Eugen-medaljen

## Referanser


## Eksterne lenker
* Erika Lagerbielke, egen hjemmeside.
Väinö Tanner (professor)

**Väinö Tanner** (født 10. mai 1881, død 26. april 1948) var en finsk professor i geografi, statsgeolog, ambassadør og diplomat.

## Referanser
Pedro Luis Lazo

**Pedro Luis Lazo Iglesias** (født 15. april 1973), cubansk baseballspiller som deltok i de olympiske leker 1996 i Atlanta, 2000 i Sydney, 2004 i Athen og 2008 i Beijing.

Lazo ble olympisk mester i baseball under Sommer-OL 1996 i Barcelona. Han var med på det cubanske laget som vant den olympiske baseballturneringen foran Japan og USA. Cuba vant finalen mot Japan med 13-9.

Fire år senere, under sommer-OL 2000 i Sydney vant han en sølvmedalje i baseball. Cuba tapte finalen mot USA med 0-4.  
    
Lazo ble olympisk mester for andre gang under OL 2004 i Athen. Cuba vant turneringen foran Australia og Japan. Cuba vant over Australia med 6-2 i finalen.

Under sommer-OL 2008 i Beijing vant han sin fjerde olympiske medalje i baseball. Cuba tapte finalen mot Sør-Korea med 2-3. Det var siste gangen som baseball var med på det olympiske programmet.

## OL-medaljer
*  1996  Atlanta -  **Gull** i baseball  Cuba
*  2004  Athen -  **Gull** i baseball  Cuba
*  2000  Sydney -  Sølv i baseball  Cuba
*  2008  Beijing -  Sølv i baseball  Cuba

## Eksterne lenker
*